Khawzawl Bawrhsap pisa-in Home pahnihah tanpuina an hlan,"858/2024-2025 Khawzawl, 19th June 2024: Vawiin khan Khawzawl Bawrhsap pisa chuan Khawzawla Home pahnih - Chhanchhuahna Home leh Grace Camping Center te hnenah tanpuina pawisa fai ₹35,000 ve ve an hlan. Tanpuina pawisa hi MP Inthlanpui 2024 puala buatsaih Inter District SVEEP Competition-a Khawzawl DEO Office-in lawmman pakhatna an dawn ₹30,000 bakah Bawrhsap pisa-a thawktu ten ₹40,000 an thawhkhawm atanga pek a ni. He hun kaihruaitu Khawzawl Bawrhsap Pu K. Lalrohlua chuan tanpuina an pek chu bei tham hle mahse, Chhanchhuahna Home leh Grace Camping Center ten an rawngbawlnaah tangkai takin hmang se an duh thu a sawi a. Mizoram min run mektu zu leh ruihhlo an dona kawngah an tha tichaktu ni se, an thahnemngaihna leh thawhrimnate Pathianin malsawm zel se tiin duhsakna a hlan a ni. Tanpuina pawisa hi Pu Timothy R. Lalhmangaiha, Election Officer leh Pu Lalchhuanawma Ralte, DIPRO ten an hlan a ni. Attachment Loading attachment...",Dated: 19 th Jun 24 2:55 PM,https://dipr.mizoram.gov.in/post/khawzawl-bawrhsap-pisa-in-home-pahnihah-tanpuina-an-hlan